**Otvoreno prijavljivanje za novi ciklus treninga KADAR DA BUDEM KADAR**

Univerzitet u Beogradu - **Centar za razvoj karijere i savetovanje studenata sa zadovoljstvom poziva studente završnih godina i diplomirane studente da se prijave za učešće u programu KADAR DA BUDEM KADAR, koji će se realizovati u periodu od 15. do 22. maja 2024. godine.**

Ukoliko studirate ili ste nedavno diplomirali na Univerzitetu u Beogradu, niste do sada bili u prilici, a jako biste želeli da unapredite veštine neophodne za naredne karijerne korake i uspešnu tranziciju u svet rada, ovo je program za vas!

Očekuje vas ukupno 5 dana treninga i oko 30 sati korisnih informacija, vežbi, primera iz poslovnog sveta, testiranja pretpostavki o uspehu u sigurnom i podsticajnom okruženju i zabavnog druženja sa kolegama sa različitih fakulteta.

Učićete od uspešnih ljudi besprekornih biografija koji imaju veliko iskustvo u držanju treninga zaposlenima, odlične ocene za taj interaktivni rad i spremnih da znanje podele sa Vama na studiozan i posvećen način.

Dvadeset prvi ciklus programa obuhvatiće treninge nekih od najznačajnijih veština kao što su: **emocionalna inteligencija, komunikacione veštine, kritičko mišljenje i rešavanje poslovnih problema, prezentacione veštine i fidbek.**Studente će tokom nedelju dana veštinama učiti eksperti iz kompanija Delhaize Serbia (Jelena Nenadović), Advance International (Dušan Jovanović), H.art Development Center (Jovana Mičinović, Ana Stojakov, Teodora Tomić), Erakov Concept (Nataša Pančić), kao i iz psihološkog savetovališta Jedro (Marija Živković).

Od 2010. godine, od kada se program realizuje učestvovalo preko 500 polaznika i 60 predavača i trenera.

**Prijavljivanje se vrši putem elektronskog formulara koji se nalazi**OVDE: <https://forms.gle/M4o1mBojQggr7PXj7>

**Poziv za prijavljivanje otvoren je do 12. maja do ponoći. Broj mesta je ograničen a prijava neophodna.**

Ne oklevajte i prijavite se!

**Отворено пријављивање за нови циклус тренинга КАДАР ДА БУДЕМ КАДАР**

Универзитет у Београду - Центар за развој каријере и саветовање студената са задовољством позива студенте завршних година и дипломиране студенте да се пријаве за учешће у програму КАДАР ДА БУДЕМ КАДАР, који ће се реализовати у периоду од 15. до 22. маја 2024. године.

Уколико студирате или сте недавно дипломирали на Универзитету у Београду, нисте до сада били у прилици, а јако бисте желели да унапредите вештине неопходне за наредне каријерне кораке и успешну транзицију у свет рада, ово је програм за вас!

Очекује вас укупно 5 дана тренинга и око 30 сати корисних информација, вежби, примера из пословног света, тестирања претпоставки о успеху у сигурном и подстицајном окружењу и забавног дружења са колегама са различитих факултета.

Учићете од успешних људи беспрекорних биографија који имају велико искуство у држању тренинга запосленима, одличне оцене за тај интерактивни рад и спремних да знање поделе са Вама на студиозан и посвећен начин.

Двадесет први циклус програма обухватиће тренинге неких од најзначајнијих вештина као што су: **емоционална интелигенција, комуникационе вештине, критичко мишљење и решавање пословних проблема, презентационе вештине и фидбек**. Студенте ће током недељу дана вештинама учити експерти из компанија *Delhaize Serbia* (Јелена Ненадовић), *Advance International* (Душан Јовановић), *H.art Development Center* (Јована Мичиновић, Ана Стојаков, Теодора Томић), *Erakov Concept* (Наташа Панчић), као и из психолошког саветовалишта Једро (Марија Живковић).

Од 2010. године, од када се програм реализује учествовало преко 500 полазника и 60 предавача и тренера.

**Пријављивање се врши путем електронског формулара који се налази ОВДЕ:**[**https://forms.gle/M4o1mBojQggr7PXj7**](https://forms.gle/M4o1mBojQggr7PXj7)

**Позив за пријављивање отворен је до 12. маја до поноћи. Број места је ограничен а пријава неопходна.**

Не оклевајте и пријавите се!